《题半径二首 其二》
明代·薛侃

郊远峰环寂，林深径绕幽。池亭千翠簇，岩洞一虚收。

独坐时方暖，重游色已秋。百年尘外梦，湖海寄扁舟。

作者简介：（?—1545）广东揭阳人，字尚谦，号中离。薛俊弟。正德十二年进士。乞归养，师事王守仁。世宗即位，授行人，进司正。十年，上疏请定皇储，触帝所讳，斥为民。讲学自娱卒。有《研几录》、《图书质疑》、《中离集》。